En a Edat Meya i heba presencia de comerciants catalans y mercenarios catalans y aragoneses en zonas con influencia griega como Secilia y Calabria, y dica en Grecia. Dende mitat do sieglo XIII os catalans fan més comercio con a Mediterrania Oriental, y arriban en as costas da peninsula Iberica especias, productos medicinals, esclavos tartres y determinadas clases de vin. Coromines observó pa atras luengas que chunto con o comercio mediterranio en a Edat Meya viachaban parabras arabes como benjuí, fustete y griegas como esmeril y timiana, que se conoixen con variants primero en textos catalans, dimpués en fuents aragonesas y més tarde en castellán. A presencia da seu da Orden do Hespital en Rodas trayó tAragón o panizo negro de Rodasdocumentau en 1631 en unos fondos aragoneses da Orden. 